Diari Oficial de la Generalitat Valenciana


Sumari del DOGV 9461, del 02-11-2022 (2022/9869)

RESOLUCIÓ de 13 de setembre de 2022, del secretari autonòmic de Cultura i Esport, per a la concessió d'una subvenció a la Federació Valenciana d'Aules de Tercera Edat, per al finançament de les despeses de funcionament i activitats.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9461

Data del DOGV
:   02-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9869


Data del document
:   13-09-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 13 de setembre de 2022, del secretari autonòmic de Cultura i Esport, per a la concessió d'una subvenció a la Federació Valenciana d'Aules de Tercera Edat, per al finançament de les despeses de funcionament i activitats. [2022/9869]  
La Llei 8/2021, de 30 de desembre, de pressupostos de la Generalitat per a l'exercici 2022, estableix amb càrrec a l'aplicació pressupostària 69.08.70.412.65.1 una dotació l'import de la qual ascendeix a 30.000 euros en la línia nominativa S3217000, denominada Finançament Federació Valenciana Aules Tercera Edat, de concessió directa segons l'article 168. A de la llei 1/2015, de 6 de febrer, de la Generalitat, d'hisenda pública, del sector públic instrumental i de subvencions per a contribuir a les despeses de funcionament de la federació i l'efectiva adscripció de la qual al beneficiari s'articula per mitjà de la present resolució.  
  
L'article 9 de l'Ordre de 15 d'octubre de 1990, de la Conselleria de Cultura, Educació i Ciència de la Generalitat Valenciana, disposa que les aules de tercera edat de la Conselleria de Cultura, Educació i Ciència, juntament amb les aules col·laboradores, constitueixen la Federació Valenciana d'Aules de Tercera Edat (FEVATED), les funcions principals de la qual consisteixen a facilitar la connexió entre aquestes aules i a assessorar-les; també té com a funció principal la representació oficial del conjunt d'aquestes davant d'associacions, federacions i confederacions de les quals FEVATED decidisca formar part, i també davant dels organismes públics i de les entitats privades que es determinen. Per mitjà de l'Ordre de 10 de juny de 1994, de la Conselleria de Cultura, s'aproven els estatuts de FEVATED, que són modificats per l'Ordre de 10 de juny de 2004, de la Conselleria de Cultura, Educació i Esport (DOGV 4803, 22.07.2004), en què es constitueix com una associació col·laboradora de la Conselleria. Els seus objectius son: agrupar les aules de la tercera edat pròpies i col·laboradores de la conselleria competent en matèria de cultura i assegurar uns mitjans de coordinació, informació i unió entre aquestes; assessorar-les i donar-los tota l'ajuda tècnica necessària; poder representar-les davant dels òrgans municipals, intermunicipals, comarcals, provincials, autonòmics, estatals, europeus i altres d'internacionals, així com davant de les federacions i confederacions de les quals FEVATED decidisca formar part i de les entitats privades que es determinen; participar en els estudis sobre la promoció cultural de les persones majors que es consideren necessaris, i dur a terme estudis propis sobre aquest tema; promoure la creació i la difusió d'iniciatives cíviques o públiques adreçades a millorar les condicions d'accés del col·lectiu de les persones majors a la vida cultural i als avanços en totes les branques del saber.  
L'article 11 de l'Ordre de 10 de juny de 1994 abans esmentada, indica que els recursos econòmics de la FEVATED consistiran, en part, en les subvencions de la Conselleria de Cultura, d'altres organismes oficials i d'entitats privades.  
Aquesta subvenció està inclosa en el Pla estratègic de subvencions 2020-2023 de la Conselleria d'Educació, Cultura i Esport, aprovat per la Resolució de data 23 de març de 2020, del conseller d'Educació, Cultura i Esport (DOGV 8783, 07.04.2020).  
Aquesta resolució, en la mesura que afecta les despeses del sector públic de la Generalitat, queda supeditada de manera estricta al compliment de les exigències dels principis d'estabilitat pressupostària i sostenibilitat financera i als escenaris pressupostaris pluriennals.  
  
Per tot això, fent ús de les atribucions que em confereix l'article 28.1 de la Llei 5/1983, de 30 de desembre, del Consell, l'article 168.A i 160.4.d de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i conforme al Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, desenvolupat per Ordre 9/2021, de 7 de maig, de la Conselleria d'Educació, Cultura i Esport i la Resolució de 13 d'abril de 2022, sobre delegació de competències en determinats òrgans, a proposta de la Direcció General de Cultura i Patrimoni, resolc:  
  
Primer. Objecte  
L'objecte d'aquesta resolució és col·laborar en el finançament de les despeses de funcionament i les activitats de la Federació Valenciana d'Aules de Tercera Edat (FEVATED).  
  
Segon. Finançament de la subvenció  
La Llei 8/2021, de 30 de desembre, de pressupostos de la Generalitat per a l'exercici 2022, estableix amb càrrec a l'aplicació pressupostària 36.40.75.122.68.1 una dotació a la línia nominativa l'import de la qual ascendeix a 30.000 euros, les dades identificatives de la qual són els següents: codi línia: S3217000; denominació de la línia: «Finançament Federació Valenciana Aules Tercera Edat»; descripció i finalitat: finançament de les despeses de funcionament i les activitats de Federació Valenciana Aules Tercera Edat; beneficiaris previstos: Federació Valenciana Aules Tercera Edat; mode de concessió: concessió directa, article 168.A; aportació de la Generalitat no condicionada: 30.000 euros, l'efectiva adscripció de la qual al beneficiari s'articula per mitjà de la present resolució.  
  
Tercer. Despeses subvencionables  
Les despeses de la Federació Valenciana d'Aules de la Tercera Edat, que seran ateses d'acord amb la present resolució, respondran de manera indubtable als fins d'aquesta i seran les següents:  
a) Despeses de personal destinat a la realització d'activitats objecte d'aquesta resolució: retribucions salarials i cost empresarial de Seguretat Social del personal vinculat a la realització de les activitats objecte de la present resolució, així com despeses en dietes i desplaçaments d'aquest personal que queden justificades en funció de la seua finalitat. Les retribucions salarials finançades amb càrrec a la present subvenció no superaran els imports màxims que per a cadascuna de les categories professionals estableix la Generalitat en aquest exercici pressupostari. Quan aquest personal haja de realitzar desplaçaments amb motiu de les activitats de l'activitat subvencionada, les indemnitzacions que perceba amb motiu d'aquests desplaçaments i, si escau, manutenció i allotjament, no podran superar els mòduls establits en el Decret 64/2011, de 27 de maig, del Consell, pel qual es modifica el Decret 24/1997, d'11 de febrer, sobre indemnitzacions per raó de servei i gratificació per serveis extraordinaris havent d'aportar en tot cas memòria justificativa del desplaçament efectuat. El conjunt de despeses de personal no podrà superar el 80 % de la totalitat de l'import subvencionat.  
  
b) Despeses de funcionament en relació amb les actuacions objecte de la present resolució: reparacions menors, manteniment, lloguer de locals en els quals es presten els serveis, primes d'assegurances que incloguen els conceptes de responsabilitat civil i danys a tercers, comunicacions directament vinculades a la prestació del servei com telefonia, internet, burofax, correu i missatgeria, subscripció a bases de dades legislatives i revistes especialitzades, manteniment, actualització de pàgines web, serveis externs, publicitat i promoció, serveis professionals, publicacions i altres despeses de funcionament.  
Aquelles despeses citades que constituïsquen costos indirectes, s'imputaran pel beneficiari a l'activitat subvencionada en la part que raonablement corresponga d'acord amb els principis i normes de comptabilitat generalment admeses.  
A l'efecte de la present resolució, tots els tributs suportats pels beneficiaris a conseqüència de les despeses anteriorment descrites tindran la consideració de despeses subvencionables, sempre que s'acredite l'abonament efectiu d'aquestes i, en cap cas, es consideraran despeses subvencionables els impostos indirectes quan siguen susceptibles de recuperació o compensació ni els impostos personals sobre la renda.  
No serà subvencionable l'IVA satisfet per l'adquisició de béns o serveis, llevat que s'acredite documentalment que forma part del cost de l'activitat a desenvolupar pel beneficiari, i que no és susceptible de recuperació o compensació. En cas que s'haja repercutit o compensat parcialment, s'aportarà documentació acreditativa del percentatge o la part de l'impost susceptible de ser repercutit o compensat.  
  
Conforme a l'article 31.3 de la mateixa Llei 38/2003, de 17 de novembre, general de subvencions, quan l'import de la despesa subvencionable supere les quanties establides en la vigent legislació de contractació del sector públic per al contracte menor, el beneficiari haurà de sol·licitar com a mínim tres ofertes de diferents proveïdors, amb caràcter previ a la contracció del compromís per a l'obra, la prestació del servei o el lliurament del bé, llevat que per les seues especials característiques no existisca en el mercat suficient nombre d'entitats que els realitzen, presten o subministren, o llevat que la despesa s'haguera realitzat amb anterioritat a la subvenció. L'elecció entre les ofertes presentades, que hauran d'aportar-se en la justificació, o, si és el cas, en la sol·licitud de subvenció, es realitzarà conforme a criteris d'eficiència i economia, havent de justificar-se expressament en una memòria l'elecció quan no recaiga en la proposta econòmica més avantatjosa.  
  
Quart. Compliment del Decret 128/2017  
La subvenció concedida per la present resolució va dirigida a finançar, a través de les seues despeses de funcionament, les activitats d'una federació que té com a objectiu la promoció de la cultura entre les persones majors, no suposant activitat econòmica en el sentit d'oferta de béns i serveis en un mercat determinat. A més a més, la percepció d'aquesta ajuda no s'ha de notificar a la Comissió Europea, d'acord amb l'article 3.3 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat adreçats a establir, concedir o modificar ajudes públiques, pel fet d'acollir-se al règim de minimis establit en el Reglament (UE) número 1407/2013, de la Comissió, de 18 de desembre (DOUE L 352/1, de 24.12.2013), relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis, i que ha estat modificat pel Reglament (UE) número 2020/972 de la Comissió, de 2 de juliol de 2020, pel qual es modifiquen el Reglament (UE) número 1407/2013 pel que fa a la seua pròrroga i el Reglament (UE) número 651/2014 pel que fa a la seua pròrroga i els ajustos pertinents, publicat en el DO L 215 de 07.07.2020.  
  
El Reglament (UE) número 1407/2013, de la Comissió, de 18 de desembre, no podrà aplicar-se a les empreses que operen en els sectors que es determinen en el punt 1 de l'article 1. De conformitat amb l'article 3.2 del reglament, l'import total de les ajudes de minimis concedides per un estat membre a una única empresa no ha d'excedir els 200.000 euros durant qualsevol període de tres exercicis fiscals. En conseqüència, segons l'article 6.1 del reglament de minimis, per tal de comprovar que es compleix aquesta condició, es requerirà a les entitats beneficiàries una declaració responsable sobre altres ajudes de minimis (subjectes a aquest reglament o a altres reglaments de minimis) concedides en l'exercici fiscal corrent i en els dos exercicis anteriors. Així mateix, i d'acord amb les regles sobre acumulació recollides en l'article 5 d'aquest reglament, les entitats beneficiàries hauran de presentar una altra declaració responsable sobre les altres ajudes rebudes per als mateixos costos subvencionables, a fi de comprovar que no se superen els límits establits.  
  
Cinqué. Normativa d'aplicació  
La present resolució es regirà pel que es preveu en la Llei 38/2003, de 17 de novembre, general de subvencions i el Reial decret 887/2006, de 21 de juliol, pel qual s'aprova el seu Reglament en allò que resulte bàsic, així com en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en la mesura en què és un mitjà pel qual s'instrumenta una subvenció. De la mateixa manera, queda sostret de l'àmbit d'aplicació de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, com que no resulta el seu objecte comprés en el dels contractes regulats en ella.  
  
Sisé. Regles d'acumulació  
1. Tenint en compte el que estableix l'article 5, les ajudes de minimis concedides seguint el Reglament 1407/2013, abans esmentat, podran acumular-se a les ajudes de minimis concedides de conformitat amb el Reglament (UE) número 360/2012, de la Comissió, fins al límit màxim que estableix aquest últim reglament. Podran acumular-se a ajudes de minimis concedides seguint altres reglaments de minimis fins al límit màxim pertinent que s'estableix en l'article 3, apartat 2, del Reglament 1407/2013 esmentat.  
Les ajudes de minimis no s'acumularan a cap ajuda estatal relativa a les mateixes despeses subvencionables o a cap ajuda estatal per a la mateixa mesura de finançament de risc, si aquesta acumulació excedeix la intensitat d'ajuda o l'import d'ajudes superior corresponent fixat en les circumstàncies concretes de cada cas per un reglament d'exempció per categories o per una decisió, adoptada per la Comissió. Les ajudes de minimis que no es concedisquen per a costos subvencionables específics ni puguen atribuir-se a aquests tipus de costos podran acumular-se a altres ajudes estatals concedides en virtut d'un reglament d'exempció per categories o d'una decisió, que adopte la Comissió.  
  
Serà d'aplicació, en el cas de recuperació d'ajudes il·legals, la jurisprudència Deggendorf.  
2. Aquesta subvenció és compatible amb altres subvencions, ajudes, ingressos o recursos per a la mateixa finalitat, procedents de qualsevol administració o ens públic o privat, nacional, de la Unió Europea o d'organismes internacionals, sempre que, aïlladament o conjuntament, no supere el cost de l'activitat subvencionada i es respecten els límits establits en l'apartat 2 de l'article 5 del Reglament (UE) número 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis, esmentat anteriorment.  
  
  
Seté. Òrgan responsable  
S'encomana a la Direcció General de Cultura i Patrimoni la realització de tots i cadascun dels actes i tràmits conduents a la instrucció i gestió de la present subvenció fins a la seua efectiva concessió, prèvia justificació pel beneficiari de l'execució del projecte i realització de l'activitat que constitueix el seu objecte en els termes establits en la present resolució. La Direcció General adoptarà les mesures oportunes per a remoure els obstacles que impedisquen, dificulten o retarden l'exercici ple dels drets de l'interessat o el respecte als seus interessos legítims, disposant el necessari per a evitar i eliminar tota anormalitat en la tramitació del procediment.  
  
Huité. Obligacions del beneficiari  
La Federació està subjecta a les obligacions generals derivades de la normativa vigent sobre ajudes o subvencions públiques contingudes en l'article 14 de la Llei 38/2003, de 17 de novembre, general de subvencions, i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i, en particular, a les següents:  
1. Complir l'objectiu, executar el projecte, acomplir l'activitat o adoptar el comportament que fonamenta la concessió de les subvencions.  
2. Justificar el compliment dels requisits i condicions, així com la realització de l'activitat i el compliment de la finalitat que determinen la concessió o gaudi de la subvenció.  
3. Sotmetre's a les actuacions de comprovació, a efectuar per l'òrgan concedent o l'entitat col·laboradora, si escau, així com qualssevol altres de comprovació i control financer que puguen realitzar els òrgans de control competents, tant nacionals com comunitaris, aportant quanta informació li siga requerida en l'exercici de les actuacions anteriors.  
  
4. Comunicar a l'òrgan concedent l'obtenció d'altres subvencions, ajudes, ingressos o recursos que financen les activitats per a la mateixa finalitat i que pogueren donar lloc a la modificació de l'ajuda en produir-se una variació de les condicions tingudes en compte per a la concessió de la subvenció. Per a això el beneficiari emetrà un certificat comprensiu de les subvencions, ajudes o aportacions de qualsevol mena obtingudes d'altres persones públiques o privades per a finançar l'activitat. La comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
5. Acreditar amb anterioritat a la concessió que es troba al corrent en el compliment de les seues obligacions tributàries i davant de la Seguretat Social, en la forma que es determine reglamentàriament. Per a això, el beneficiari podrà autoritzar l'òrgan concedent perquè obtinga directament l'acreditació del compliment de les obligacions tributàries i amb la Seguretat Social a través de les seues xarxes corporatives o mitjançant consulta a les plataformes d'intermediació de dades o altres sistemes electrònics habilitats a aquest efecte.  
6. Disposar dels llibres comptables, registres diligenciats i altres documents degudament auditats en els termes exigits per la legislació mercantil i sectorial aplicable al beneficiari en cada cas, així com tots els estats comptables i registres específics que siguen exigits, amb la finalitat de garantir l'adequat exercici de les facultats de comprovació i control.  
7. Conservar els documents justificatius de l'aplicació dels fons rebuts, inclosos els documents electrònics, en la mesura que poden ser objecte de les actuacions de comprovació i control.  
8. Adoptar les mesures de difusió contingudes en l'apartat 4 de l'article 18 de la Llei 38/2003, 17 de novembre, de conformitat amb el que s'estableix en l'article 3.2 de la Llei 2/2015, de 2 d'abril, de la Generalitat, de transparència, bon govern i participació ciutadana, donant l'adequada publicitat a la present subvenció, indicant almenys l'entitat pública concedent, l'import rebut i el programa, activitat, inversió o actuació subvencionats. La difusió d'aquesta informació es realitzarà preferentment a través de les corresponents pàgines web.  
  
En cas que no disposen de pàgina web on realitzar aquesta publicitat, podran complir aquesta obligació a través del portal que pose a la seua disposició la Generalitat. El beneficiari haurà de donar l'adequada publicitat al caràcter públic del finançament de les seues activitats. Per a això en tots els materials que s'utilitzen per a la difusió de les seues activitats haurà de figurar de manera visible el logotip de la Generalitat Valenciana i la conselleria competent en matèria de cultura, de manera que s'identifique l'origen de la subvenció. El logotip estarà a la disposició de l'entitat beneficiària en la pàgina web d'aquesta conselleria.  
  
9. Procedir al reintegrament dels fons percebuts en els supòsits contemplats en l'article 37 de la Llei general de subvencions i l'article 172 de la Llei 1/2015, de 6 de febrer, d'hisenda pública, del sector públic instrumental i de subvencions.  
10. Acreditar amb anterioritat al pagament de la subvenció, mitjançant declaració responsable, que es troba al corrent en el compliment de les seues obligacions tributàries i enfront de la Seguretat Social i no és deutor per resolució de procedència de reintegrament, de conformitat amb l'article 34.5 de la Llei general de subvencions.  
11. Assumir totes les responsabilitats que es deriven de l'activitat subvencionada, com a titular i promotor d'aquesta, assumint el total finançament dels seus costos així com els possibles excessos respecte del pressupost plantejat.  
  
Nové. Protecció de dades  
1. La gestió d'aquesta subvenció comporta el tractament de dades de caràcter personal, per la qual cosa s'apliquen les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'aquestes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.  
  
2. En compliment del que disposa l'article 13 del RGPD, la informació en matèria de protecció de dades és la següent:  
a) Responsable del tractament: Conselleria d'Educació, Cultura i Esport. Av. de Campanar, 32. 46325 València. Correu electrònic: mpcqsgngkquqypcgnnuutfhh@bnz.hs.  
b) Delegació de Protecció de Dades de la Generalitat. Passeig de l'Albereda, 16. 46570 València. Correu electrònic: fwv@oti.hi.  
c) Finalitat del tractament: gestionar la concessió de la subvenció.  
  
d) Les bases de legitimació general aplicables al tractament de dades són les previstes en els apartats c i e de l'article 6.1 del RGPD (l'interés públic i l'obligació legal), en relació amb les normes específiques que regulen aquest procediment.  
e) Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, especialment en la fase de justificació de la subvenció, tindrà l'obligació d'informar-les en els termes que estableix aquesta clàusula.  
f) Persones destinatàries de les dades: no està prevista la comunicació de dades de caràcter personal.  
g) Les dades no seran objecte de transferències internacionals.  
h) El responsable podrà efectuar, en l'exercici de les seues competències, les verificacions necessàries per a comprovar l'exactitud de les dades declarades per la persona interessada que estan en poder de les administracions públiques.  
i) De conformitat amb l'article 13.2 del RGPD, totes les dades personals sol·licitades a través dels formularis i la documentació vinculada són necessàries per a poder tramitar la subvenció en les diferents fases del procediment. La falta de comunicació d'aquestes dades a la conselleria comportarà les conseqüències previstes per l'ordenament jurídic.  
  
j) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
  
k) La persona interessada té dret a sol·licitar del responsable del tractament l'accés, rectificació i supressió de les seues dades de caràcter personal, així com la limitació o oposició tant al tractament d'aquestes dades com no ser objecte de decisions individuals automatitzades, de manera presencial o telemàtica, de conformitat amb el que s'indica en la pàgina següent: http://www.gva.es/va/proc19970  
l) A més de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant la delegada de Protecció de Dades, de manera presencial o telemàtica, de conformitat amb el que s'indica en la pàgina següent: http://www.gva.es/proc22094. A més, hi ha la possibilitat de reclamar davant l'Agència Espanyola de Protecció de Dades.  
Per a més informació, es pot consultar el registre d'activitat de tractament denominat Ajudes, beques i subvencions, accessible en www.ceice.gva.es/registre-de-tractament-de-dades.  
  
Desé. Justificació de la subvenció  
La documentació justificativa de la subvenció que haurà de presentar l'entitat beneficiària es realitzarà mitjançant un compte justificatiu que acredite la deguda aplicació dels fons rebuts a la finalitat de l'ajuda, de conformitat amb l'article 72 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, i que contindrà:  
  
1. Memòria d'actuacions que s'incloguen en el pla d'actuacions presentat.  
2. Una memòria econòmica justificativa del cost de les activitats realitzades, que contindrà:  
a) Una relació classificada de les despeses realitzades en les actuacions subvencionades, que ha d'incloure, en tots els casos, la identificació del creditor i del document, l'import, la data d'emissió, la data de pagament, si escau, i el detall de la despesa justificable.  
b) En el cas de despeses de personal, FEVATED ha d'aportar les nòmines salarials i els butlletins de cotització a la Seguretat Social. Per a la justificació de les despeses de personal contractat s'han de presentar, a més, les còpies dels contractes. Com a justificant de pagament efectiu s'han de presentar els justificants bancaris d'eixida de fons.  
  
c) Les factures i la resta de documentació justificativa de valor probatori en el tràfic mercantil o amb eficàcia administrativa, que han de ser emeses en els termes establits reglamentàriament, amb l'autorització i la conformitat corresponents per part dels responsables de l'entitat.  
  
d) Si escau, una relació detallada dels fons propis i altres subvencions i ingressos públics o privats que hagen finançat l'activitat subvencionada, amb indicació de l'import, la procedència i l'aplicació.  
  
e) Declaració responsable de no incórrer en cap de les prohibicions per a obtindre la condició de beneficiari de subvencions públiques, de conformitat amb el que estableix l'article 13 de la Llei 38/2003, de 17 de novembre, general de subvencions.  
f) Declaració responsable d'altres ajudes de minimis per als mateixos costos subvencionables, segons el model normalitzat.  
g) En la contractació de serveis o subministraments per part de l'entitat beneficiària, per un import igual o superior a 15.000 euros, i que s'aporten com a justificació d'aquesta subvenció, la beneficiària ha de complir el que estableix la normativa vigent sobre contractes del sector públic. A aquests efectes aportarà una declaració responsable del compliment en relació als justificants presentats.  
h) En tot cas, la justificació del pagament dels imports iguals o superiors a 2.500,00 euros, o el contravalor en moneda estrangera, ha d'efectuar-se mitjançant un càrrec bancari, de conformitat amb la Llei 7/2012, de 29 d'octubre, de modificació de la normativa tributària i pressupostària d'adequació de la normativa financera per a la intensificació de les actuacions en prevenció i lluita contra el frau, que aclareix que a efectes de càlcul de la quantitat esmentada, se sumarà l'import de totes les operacions o pagaments en què s'haja pogut fraccionar el lliurament de béns o la prestació de serveis.  
Tot això, de conformitat amb el que estableix l'article 72 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
El termini per a l'aportació de la documentació justificativa finalitzarà el 30 de novembre de 2022, i podrà ser ampliat de conformitat amb l'article 70 del Reial decret 887/2006, de 21 de juliol, pel qual s'aprova el Reglament de la Llei general de subvencions.  
Tota la documentació i justificació d'aquesta subvenció serà remesa per l'entitat a la Direcció General de Cultura i Patrimoni de manera telemàtica.  
Amb la finalitat de poder realitzar l'adequat control, l'entitat beneficiària haurà de presentar declaració responsable que faça constar que tots i cadascun dels documents o factures presentats s'apliquen únicament a la justificació de la subvenció concedida.  
  
Onzé. Comprovació de la subvenció  
1. De conformitat amb el que estableix l'article 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, la Direcció General de Cultura i Patrimoni efectuarà la comprovació administrativa de la justificació documental de la subvenció concedida, mitjançant la revisió de la documentació aportada.  
2. La comprovació material de la realització de les activitats es durà a terme d'acord amb el pla de control següent:  
a) Es realitzarà un control administratiu i de qualitat, a fi de valorar el grau de compliment dels objectius marcats; s'analitzarà la documentació administrativa aportada pel beneficiari, i se'n comprovarà l'execució, per tal de valorar si s'ajusta al que s'estableix en la resolució, així com la qualitat i idoneïtat.  
b) Criteri de selecció de la mostra: aleatori.  
c) El percentatge mínim d'ajuda que caldrà controlar serà del 10 % del total pagat en aquesta subvenció.  
d) Per a poder efectuar la comprovació material de les activitats, el beneficiari de la subvenció haurà de facilitar l'accés a les seues instal·lacions a personal de l'òrgan gestor habilitat a aquest efecte, en el cas que siga necessari.  
A fi de no pertorbar el normal funcionament de les entitats, i ateses les disponibilitats tecnològiques del beneficiari, es podran substituir les inspeccions presencials per altres mitjans de prova en format electrònic que garantisquen l'adequada realització de l'activitat subvencionada.  
  
  
Dotzé. Pagament de la subvenció  
El pagament de la subvenció s'efectuarà prèvia justificació pel beneficiari de la realització de l'activitat objecte de la present resolució. La forma de pagament serà per transferència bancària de la Generalitat. Es produirà la pèrdua del dret al cobrament total o parcial de la subvenció en el supòsit de falta de justificació en la forma i termini anteriorment indicat. No s'admetran abonaments a compte ni pagaments anticipats.  
  
Tretzé. Transparència  
1. Les entitats beneficiàries de subvenció, en aplicació de l'article 3 de la Llei 19/2013, de 9 de desembre, de transparència, accés a la informació pública i bon govern, de l'article 3 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana, i de l'article 3 del Decret 105/2017, de 28 de juliol, del Consell, pel qual es desenvolupa la Llei 2/2015, de 2 d'abril (DOGV 8118, 01.09.2017), hauran de complir les següents obligacions en matèria de publicitat activa, sense perjudici de les obligacions establides en l'article 14 de l'LGS i altra legislació aplicable:  
a) En el cas d'entitats que perceben durant el període d'un any ajudes o subvencions públiques en una quantia superior a 100.000 euros o quan, almenys, el 40 % del total dels seus ingressos anuals tinguen caràcter d'ajuda o subvenció pública, sempre que suposen com a mínim la quantitat de 5.000 euros, haurà de complir les obligacions de publicitat activa recollides en el capítol II del títol I de la Llei 19/2013, de 9 de desembre.  
b) Sense perjudici de l'anterior, en el cas de percebre, durant el període d'un any, ajudes o subvencions, de l'administració autonòmica o de qualsevol altra entitat enumerada en l'article 2 de la Llei 2/2015, de 2 d'abril, per un import superior a 10.000 euros, haurà de donar-ne l'adequada publicitat indicant almenys l'entitat pública concedent, l'import rebut i el programa, activitat, inversió o actuació subvencionada.  
  
2. La difusió de la informació que estableix aquesta clàusula s'ha de realitzar a través de la pàgina web de l'entitat, o bé a través de la plataforma TEP - Transparència entitats privades, de GVA Oberta, a la qual es pot accedir en https://gvaoberta.gva.es/va/tep  
  
Catorzé. Termini de vigència  
La present resolució produirà efectes a partir de l'endemà de la publicació en el Diari Oficial de la Generalitat Valenciana.  
Contra aquesta resolució, que posa fi a la via administrativa, de conformitat amb el que es disposa per l'article 114.c de la Llei 39/2015, d'1 d'octubre, del procediment administratiu comú de les administracions publiques, les persones interessades podran interposar els recursos següents:  
a) Potestativament, recurs de reposició davant el mateix òrgan que la va dictar, en el termini d'un mes a comptar des de l'endemà de la notificació d'aquesta resolució, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions publiques, tenint en compte que no es possible simultaniejar el recurs contenciós administratiu i el potestatiu de reposició.  
b) Directament, recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la notificació d'aquesta resolució, de conformitat amb el que es disposa en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les persones interessades puguen exercitar qualsevol altra via que consideren oportuna.  
  
València, 13 de setembre de 2022.- El secretari autonòmic de Cultura i Esport, p. d. (Resolució 13.04.2022; DOGV núm. 9328, de 29.04.2022): Joaquim Enric López Camps.